དེའང་འདི་ཟླའི་ཕྱི་ཚེས་༡༠ནས་༡༢བར་ཉིན་གསུམ་རིང་རྒྱལ་ས་ལྡི་ལི་རུ་སྡེ་དགེ་རྒྱལ་ཡོངས་ལྷན་ཚོགས་ཀྱི་འགན་འཛིན་ལྷན་ཚོགས་ཐེངས་༣པ་དང་ཚོགས་ཆེན་ཐེངས་དང་པོ་སྐོང་ཚོགས་ཞུས་པ་དང་།ལོ་འདི་ནས་སྡེ་དགེ་རྒྱལ་ཡོངས་ལྷན་ཚོགས་ཀྱི་མཐོ་རིམ་སློབ་མའི་སློབ་ཡོན་མཐུན་འགྱུར་ཞུ་འགོ་བཙུགས་ཡོད་པ་རེད།དེའང་སློབ་ཕྲུག་རེར་ལོ་རེར་ཧིན་སྒོར་༡༡༠༠༠རེ་ཕུལ་ནས་དེ་ལྟར་ལོ་གསུམ་རིང་འབུལ་རྒྱུ་ཡིན་པ་དང་།ད་ལོ་ནས་ལོ་ཕྲུག་གྲངས་༨ལ་སློབ་ཡོན་མཐུན་འགྱུར་ཞུ་འགོ་བཙུགས་ཀྱི་ཡོད་པ་རེད།དེ་ལྟར་ལོ་གསུམ་རིང་སློབ་ཕྲུག་རེར་ཧིན་སྒོར་༣༣༠༠༠རེ་འཐོབ་བཞིན་ཡོད་པ་རེད།